**Vastavalt nimekirjale 08.01.2025 nr 6-1/43-15**

**Kabli külas Salu kinnistu detailplaneeringu vastuvõtmine ja avalik väljapanek**

Häädemeeste Vallavalitsuse 04.12.2024 korraldusega nr 494 võeti vastu Kabli külas Salu kinnistu (katastritunnus 21401:001:0920) detailplaneering, mille planeeringuala suurus on 44591 m2. Detailplaneeringu eesmärgiks on Salu maaüksuse jagamine elamumaa ja transpordimaa katastriüksuseks ning ehitusõiguse andmine elamute ja neid teenindavate abihoonete püstitamiseks. Juurdepääs planeeringualale kavandatakse 2130421 Merelaane tee ja Orajõe metskond 15 kinnistul kulgeva metsatee kaudu. Detailplaneering on kooskõlas kehtiva Häädemeeste valla rannaalade osaüldplaneeringuga. Kehtiva Häädemeeste valla rannaalade osaüldplaneeringu kohaselt tuleb detailplaneering koostada, kui katastriüksus jagatakse neljaks või enamaks elamukrundiks. Salu kinnistu asub osaliselt elamu maa-alal ja osaliselt rohevõrgustiku alal. Elamu maa-alal on minimaalne elamukrundi suurus 2500 m² ja rohevõrgustiku alal 3 ha. Osaüldplaneeringu kohaselt ei ole lubatud rohevõrgustiku väiksemaid elamukrunte moodustada. Planeeritavad krundid peavad jääma elamu maa-alale. EELIS (Eesti looduse infosüsteem) andmetel ei asu planeeringualal kaitstavaid loodusobjekte ega registreeritud kaitsealuste liikide elupaiku.

Häädemeeste Vallavalitsus korraldab Kabli külas Salu kinnistu detailplaneeringu avaliku väljapaneku ajavahemikul 24.01.2025-09.02.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 09.02.2025 kirjalikult haademeeste@haademeeste.ee.

Lugupidamisega

/allkirjastatud digitaalselt/

Külliki Kiiver

vallavanem

Lisad: 1. Häädemeeste Vallavalitsuse 04.12.2024 korraldus nr 494.

Marie Reinson

planeerimis- ja maanõunik

marie.reinson@haademeeste.ee

telefon 5788 0015